TAL-AS Teen die aand sal dit lig word Adriaan Snyman Dit is ’n roman met Siener van Rensburg se gesigte as tema, en in die besonder die verloop daarvan ná 1994. Die profesieë van Siener én van die Bybel word uiters oortuigend bygetrek, maar kry nou ook ’n heel nuwe dimensie wanneer dit met kruisbeligting van werklikheid en visioen voor die leser afspeel. Datum: 2000
"Wanneer ’n mens jou oë laat dwaal deur die bundel en jou vingers blaai tot aan die einde van hierdie digwerk, weet jy dat Charles Nel sy voetspore op nog ’n gebied laat bly het. Hy was nie slegs die suksesvolle komponis van die kunslied nie, maar met hierdie bundel het hy homself ook bewys as meester van die digkuns. Die hele bundel spreek van ’n mens wat ’n besondere liefde en waardering vir sy land, sy volk gehad het." – P.J. Nienaber
Nooit mag ons ywer vir die waarheid fanatiek word nie, want dan versamel ons nie, maar verstrooi – en dit in die misleidende waan dat ons siening gelyk is aan die grense van die waarheid.
Jos Goosen, sy vrou – Mathilda – en hulle dertien kinders bly gelukkig op ’n plaas in die "biltong-belt" aan die rand van die Bosveld. Maar dan dwing ’n persoonlike krisis hom om bestek te neem van sy eie bestaan, die sin van sy lewe, sy kinders, sy alkoholisme en veral sy huwelik.
Die verbod op Kennis van die aand in 1974 was ’n keerpunt in die geskiedenis van die Afrikaanse letterkunde. In Brink se werk self bly dit ’n hoogtepunt, en dit is verbasend hoe eietyds dit nog steeds aandoen. Dit is ’n roman met elegiese opset, maar is ryk aan afwisseling op ’n breë skaal. Bo-oor dit alles staan die bedrieglike eenvoud van ’n verhaal wat hom met die noodwendigheid van ’n ou tragedie voltrek.
"Die kil lig van die maan word weerkaats deur die aanrollende branders wat met ’n skuimgespat oor die rotse aan die kus breek. Die strook strand tussen die yslike rotse van die Costa Brava is die plek van teregstelling. Dit kon nie anders nie." So begin hierdie spanningsverhaal van spioenasie, intrige, vervolging, ontvlugting, oorlewing wat die leser se aandag tot aan die einde boei.
Hierdie roman oor die lewe van William Shakespeare wil die groot Engelse digter en dramaturg aan die Afrikaanse leser bekend stel, nie as ’n figuur uit ’n geskiedenisboek of selfs as die skrywer van dramas soos ons hom op skool leer ken nie, maar as ’n werklike mens. Dit is ’n hoogs lesenswaardige roman.
Vir die Afrikaanssprekende het Die Profeet ’n besondere aantrekkingskrag omdat sy eie geestelike behoeftes so trefend daarin weerspieël en bevredig word. Hier is ’n beeldskone kunswerk wat deurtrek is met die asem van die onsterflikheid. Hierdie is voedsel vir die gees sowel as die verstand.